cyanic-selkie/wikianc huggingface dataset:
השיטה האדברסרית
מאפייני השיטה האדברסרית
אדברסרי משמעו "לעומתי", כלומר הצדדים מתעמתים ביניהם ואילו השופט יכול רק להכריע ביניהם מבלי ליטול חלק פעיל בוויכוח. השופט בשיטה האדברסרית מתעניין יותר בהבטחת "הליך נאות" (due process). השופט יחליט, אם יידרש לכך על ידי בעל דין, בשאלת קבילותן של ראיות. כך התפתחו דיני הראיות כתוצאה ממחלוקות בין הצדדים היריבים בשאלה איזה ראיות עלולות להשפיע לרעה על "קובע העובדות" (שופט מקצועי או חבר מושבעים הדיוטות). לשופט בשיטה האדברסרית היכולת לקבוע אם ראיה קבילה או שאינה כזו, רלוונטית או בלתי רלוונטית, אך אינו מסוגל לחפש בעצמו אחר ראיות שאינן מובאות בפניו על ידי בעלי הדין.
הונדה סיוויק
היסטוריה
הונדה סיוויק הוצגה לראשונה בשנת 1972. מצוידת במנוע 1,169 סמ"ק בעל 4 צילינדרים הייתה אמורה סיוויק להתחרות בדגמי מכוניות אמריקאיות על הציבור ממעמד הביניים. הונדה הציעה הנעה קדמית עם בלמי דיסק קדמיים, מושבים מויניל ורדיו AM. הדגם נמכר כמכונית קופה בעלת 3 או 5 דלתות. בשנים 1972 ו-1974 זכתה סיוויק לתואר "דגם השנה" ביפן, בשנת 1973 "הדגם הנמכר השלישי באירופה", התואר הגבוה ביותר של רכב יפני באותה שנה.
בשנת 1980 שונה עיצובה של הסיוויק. המודל החדשה הייתה יותר גדולה, ועיצובה יותר גס. בנוסף הוחלף המנוע למנוע בנפח 1.5 ליטר.
הדור ה-10
דגם הסדאן הוצג לראשונה בארצות הברית בספטמבר 2015, לשנת הדגם 2016.
קליגולה (מחזה)
המחזה בתיאטרון המקצועי הישראלי
קופרודוקציה של תיאטרון החאן והמרכז התיאטרוני בנווה צדק, יולי 1984
נסיעה בארץ ישראל והרהורים על אהבתו הנכזבת של אלוהים
כמו בספרים קודמים של שדה, הכתיבה עוסקת בעיקרה בחוויותיו האישיות והדתיות של המחבר לנוכח המקומות בהן הוא מבקר. מכאן גם נובעת ייחודיותו של הספר בהפיכת המקומות הגאוגרפים וההיסטוריים למקומות היוצרים תנועות נפשיות ורוחניות עמוקות. יחודו של הספר היא במקוריות גישתו של שדה אל מול המקומות בהם הוא מבקר, אשר כתפיסתו בספריו הקודמים מהווים משל להתרחשות החיים עצמם. וכך גם המקומות בהם הוא מבקר הופכים ממקום גאוגרפי-פיזי להתרחשות נפשית ולביטוי של מצב רוחני ודתי בו נמצא המחבר בעת ביקורו במקום.
Youth (שיר של שון מנדס)
רקע וכתיבה
השיר נכתב על ידי שון מנדס, חאליד, ג'ואל ליטל, סר נולן, טדי גייגר, ג'ף וורברטון וסקוט האריס והופק על ידי ג'ואל ליטל ומנדס גם כן. קליפ המילים של השיר הועלה לערוץ היוטיוב של שון מנדס ב-4 במאי 2018, וצבר למעלה מ-89 מיליון צפיות.
בסמוך לצאתו על השיר לרשת הזרמת המדיה ספוטיפיי.
האוונג'רס
היסטוריה פרסומית
בין השנים 1996–2004, מארוול קומיקס שכתבה מחדש את כותרי הקבוצה שלוש פעמים: בשנת 1996 באירוע הקרוסאובר "הגיבורים נולדים מחדש" (בו השתתפו גם החוברות של קפטן אמריקה, איירון מן, ארבעת המופלאים ודוקטור דום בין היתר); כרך שני של יקום מקביל שפורסם למשך שנה בכתיבתו של רוב ליפילד ובאיורו של ג'ים ולנטינו (נובמבר 1996-נובמבר 1997), כאשר בחוברת האחרונה הגיבורים חזרו ליקום מארוול הרגיל.
שנות השמונים
חברים חדשים בעשור זה כוללים בין היתר קפטן מארוול אפרו-אמריקנית בשם מוניקה רמבו, שהופכת למנהיגת הקבוצה, הענקית הירוקה, טיגרה, נאמור, סטארפוקס ואשתו של הוקאיי מוקינגבירד. האנק פים חוזר מפרישתו ומצטרף לאוונג'רס מהחוף המערבי. סטרן הציג את דמותה של נבלת-העל נביולה, שטענה כי היא נכדתו של תאנוס. הצוות מתמקם זמנית באי מרחף על קו החוף של ניו יורק בחוברת #277 (מרץ 1987) לאחר שבמאורעות "האוונג'רס תחת מצור" האחוזה נפגעה קשות. הבסיס המרחף הוטבע באירוע הקרוסאובר "מעשים של נקמה" בחוברת #311 (דצמבר 1989).
טד יוז
כתיבתו המוקדמת
בתום לימודיו בבית הספר התיכון, זכה יוז במלגת לימודים במכללת פמברוק באוניברסיטת קיימברידג', אבל בחר קודם לעשות שירות לאומי. בין השנים 1949–1951, שירת כמכונאי אלחוט קרקעי בחיל האוויר המלכותי. הוא הוצב במחנה קטן במזרח יורקשייר שהיה מאויש בשלושה אנשים בלבד. לא הייתה לו במקום תעסוקה רבה והוא ניצל את זמנו הפנוי, כך אמר, כדי "לקרוא שוב ושוב את שייקספיר ולצפות בדשא הצומח". כמו כן העמיק בעת ההיא בשירתו של ייטס.
חייו עם אסיה גוטמן
"זהו סוף חיי. השאר הם חיים שלאחר המוות". כך כתב יוז לאחד מחבריה של פלאת' שלמדו עימה במכון סמית'. התמודדותו של יוז עם החיים שלאחר מותה של פלאת', הייתה קשה. הוא עבר להתגורר בביתה של פלאת' כדי להעניק לילדיו יציבות בתקופה הקשה שלאחר מות אמם, ובעצה אחת עם אסיה, הם בחרו להפסיק את הריונה. בספטמבר 1963 חזר יוז לביתו הכפרי בדבון. אחותו עזבה משרה בפריז ועברה להתגורר עמו כדי לסייע לו בגידול ילדיו ובקריירה הספרותית שלו.
ב-3 במרץ של אותה שנה, בגיל 37 ובעודה נשואה לדייוויד ווביל, ילדה אסיה בלונדון את בתה המשותפת עם יוז, אלכסנדרה טטיאנה, ששם החיבה שלה היה שוּרה. שלושה חודשים לאחר הלידה התגרשה מבעלה. בחודש ספטמבר 1965, עזבה אחותו של יוז את בית אחיה, ואסיה עברה להתגורר עמו והתמסרה לגידול שלושת הילדים. זמן קצר לאחר מכן, הזמין יוז את הוריו להתגורר עמם, כיוון שאמו סבלה מדלקת מפרקים שיגרונית ומאסתמה, והוא קיווה כי מזג האוויר בדבון ישפיע לטובה על מצב בריאותה. לאחר שהוריו התמקמו בביתם, נסע לשלושה חודשים עם אסיה ושלושת הילדים לטיול באירלנד. תקופה זו הייתה פורה ביותר, שכן הוא סיים לכתוב את "וודו" (Wodwo) - אוסף שירים וסיפורים קצרים, שאליהם חבר גם תסכית רדיו שכתב. הספר יצא לאור בשנת 1967 בהוצאת פייבר & פייבר, ובו הצהרה של יוז כי "שירה, מחזות וסיפורים, אמורים להיקרא יחדיו כמקשה אחת".
בשנה זו יצא לאור ספרו של יוז, "איש הברזל" - "סיפור ילדים בחמישה לילות" ("The Iron Man" - "A Story in Five Nights") הכולל חמישה פרקים שנכתבו כסיפור לפני השינה עבור ילדיו. זהו סיפור על רובוט ענק עשוי ברזל שניזון אך ורק ממתכת. הוא מופיע יום אחד בכפרי אנגליה ומתחיל לזלול טרקטורים וציוד מתכתי תעשייתי נוסף של בעלי החוות. ילד קטן בשם הוגרת מצליח להשביע את רעבונו של איש הברזל באמצעות מזון מתכתי משומש וחלוד שאין בו צורך יותר, ובדרך זו מציל את הציוד החיוני לתושבי האזור. כאשר יצור מפלצתי מגיע מן העולם החיצון ומאיים אף הוא על התושבים, נחלץ איש הברזל להגנת התושבים ומצילם מידיו. בשנת 1999, יצא למסכים סרט אנימציה הוליוודי "ענק הברזל", המבוסס על סיפורו של יוז.
מכתבי יום הולדת
זמן קצר טרם מותו פרסם יוז את קובץ השירים האוטוביוגרפיים החושפניים "מכתבי יום הולדת" - שמונים ושמונה שירים שנכתבו לאורך תקופה של יותר מ-25 שנה. כמעט כל שיר נכתב כמכתב הממוען ישירות לפלאת'. עד לעת זו, שמר יוז על שתיקה והדף כל ניסיון של עיתונאים וביוגרפים לקבל מידע על יחסיו עם אשתו. בקובץ זה פתח יוז צוהר לסודות שהיו נצורים בלבו במשך שנים רבות ושרטט דיוקן אינטימי על יחסיו עם פלאת' החל מפגישתם הראשונה בשנת 1956. את דמותה של פלאת' תיאר בשני אופנים: האחד, כילדה קסומה וקינטית שבה התאהב והשני, כאישה עצובה ומפוחדת, שאליה אין הוא יכול עוד להגיע". כמו כן תיאר אותה "ככוהנת גדולה של כוחות האם הגדולה שנפלה קורבן לכוחות מיסטיים " שלא היה ביכולתה לשלוט בהם". באחד השירים כתב, "אף אחד אינו רוצה את ריקודך/ אף אחד אינו רוצה את הזוהר המוזר שלך את דגיגותך/ חיים טובעניים ומאמצייך להצילך..." "אחד הדברים המרתקים ביותר בקובץ השירים "מכתבי יום הולדת" הוא התמודדותו של יוז עם זיכרון אשתו וחוויותיהם המשותפות": חתונתם, ירח הדבש שלהם, הטיול שערכו לארצות הברית, לידת ילדיהם. הוא זוכר את עיניה "התאהבות של יהלומים בהירים מאוד, בהירים כמו התאהבות של דמעות".
סעודת אסתר
סעודת אסתר הוא כינוי לתוספת מאכל בסעודה של היום השני של חג הפסח שנהגו בו חלק מהיהודים האשכנזים, לכבוד המשתה שהביא לתליית המן שעל פי דברי חז"ל אירע ביום זה (ט"ז בניסן).
קבוע גולומב-דיקמן
יהי a_n האורך של המעגל הארוך ביותר בתמורה של קבוצה בת n איברים, בממוצע על פני כל התמורות מסוג זה. קבוע גולומב-דיקמן הוא
יחידה 30
מיפוי דרכים וגשרים
אחת ממשימות היחידה הייתה מיפוי אזור הגבול שלאורך רצועת עזה וסימון גשרים שאפשר לחבל בהם. כדי להפריע למיפוי היו המצרים יורים בסיירים. על הסיירים נאסר להשיב אש. כל ערב היו מתכנסים הלוחמים, מחלקים את האזור כמו פרוסות לחם, פרוסה אחר פרוסה, ברוחב של ק"מ, ומחליטים לבקר כל אובייקט שמופיע במפה ולראות אם הוא קיים ולהפך - כל מה שיש בשטח ושאינו במפה, להעלות על המפה ולתארו. בלילות היו אנשי היחידה מציבים מארבים על גבול הרצועה. לילה אחד נשלחה חוליה לבדוק גשר ליד תחנת הרכבת בדיר אל בלח. הלוחמים יצאו מקיבוץ כיסופים, חצו את הגבול, הלכו דרך מקשות האבטיחים, בדקו את הגשר, אף שמשמר מצרי שמר עליו וחזרו בשלום. כשנפרצה הדרך במעלה עקרבים אבטחו לוחמי היחידה את המהנדסים בקטע הדרך שבין ירוחם לאילת.
ג'ניפר לורנס
ג'ניפר שריידר לורנס (באנגלית: Jennifer Shrader Lawrence; נולדה ב-15 באוגוסט 1990) היא שחקנית קולנוע וטלוויזיה אמריקאית, זוכת פרס אוסקר, פרס גלובוס הזהב ופרס גילדת שחקני המסך כשחקנית הטובה ביותר על הופעתה כטיפאני מאקסוול בסרט "אופטימיות היא שם המשחק".
2011–2013: עלייתה כשחקנית קולנוע
ב-17 במרץ 2011 פורסם כי לורנס לוהקה לסרט ההרפתקאות הדיסטופי "משחקי הרעב" המבוסס על ספר בעל אותו השם מאת הסופרת סוזן קולינס, וכשנה לאחר מכן הוא יצא לאקרנים ב-23 במרץ 2012. בסרט העתידני, היא משחקת נערה גיבורה בשם קטניס אוורדין אשר בזכות תושייה ואומץ רב מצליחה לנצח במשחק אכזרי ובכך להביא תקווה למחוז שלה בו נהוג משטר טוטליטרי. כהכנה לתפקיד היא עברה סדרת הכשרות פיזיות ברובן שכללה אימונים בחץ וקשת, יוגה, טיפוס על עצים וסלעים ולמידה של טכניקות המאפיינות קרב פנים אל פנים, והיא אף נפצעה במהלכן כשניסתה לטפס על קיר. המבקרים שיבחו את הסרט, כמו גם את כישורי המשחק שלה; טוד מקארתי כינה אותה "שחקנית מסך מופתית" שהחזיקה את הסרט "עם נוכחות ורצינות מרשימים", ורוג'ר איברט היה שותף לדעתו כשציין את הופעתה כ"עוצמתית ומשכנעת בתפקיד המרכזי". על תפקידה זכתה במספר פרסים כשהבולט מביניהם הוא פרס סאטורן לשחקנית הטובה ביותר. השחקנית היססה תחילה לגבי התפקיד ואמה הייתה זו ששכנעה אותה להסכים, החלטה שהתגלתה כמשתלמת כלכלית ומקצועית לאור העובדה שהסרט הפך לשובר קופות כשגרף מעל ל-694 מיליון דולר ברחבי בעולם ואף היה אחד מעשרת הסרטים המכניסים ביותר של 2012, כמו גם הצלחתו הפכה את לורנס לשחקנית לגיטימית וביסס את מעמדה בהוליווד ככוכבת. עוד ב-2012 השתתפה בסרטו של דייוויד או. ראסל "אופטימיות היא שם המשחק" בתפקיד טיפאני מקסוול האלמנה הצעירה והמתוסבכת שסובלת מדיכאון ומוצאת נחמה בזרועותיו של דמותו הדו-קוטבית של בראדלי קופר. ראסל חשב שבגיל 21 לורנס לא מתאימה לשחק כנגד קופר בן ה-38 אך שינה את דעתו אחרי שנבחנה והסביר ש"ההבעה בעיניה ופניה היא חסרת גיל", וכשהשווה אותה לדמותה תיאר אותה כאחת שיש לה ביטחון עצמי שבא יחד עם רגעים של פגיעות ושהיא הבנאדם "הכי פחות נוירוטי שהוא מכיר". חלק מהמבקרים החמיאו לה גם הם כשכתב טיים מגזין הצהיר כי "הסיבה להישאר היא לורנס...היא השחקנית הצעירה הזאת שמשחקת, שהיא בעצמה, בוגרת...היא [טיפאני] בפירוש הישועה של פט ג'וניור [דמותו של קופר], כמו שג'ניפר לורנס היא נקודת האור בסרט הברובו טיפוסי הזה", בזמן שכתב רולינג סטון סבור שהיא "סוג של פלא. היא חצופה, גסה, מצחיקה, בוטה, מרושלת, סקסית, תוססת ופגיעה, לפעמים הכל בסצנה אחת, אפילו באותה הנשימה" והוסיף שרשימת המועמדות לאוסקר בקטגוריית השחקנית הטובה ביותר לא תהיה שלמה בלעדי לורנס המחשמלת שמאירה את המסך. התפקיד אכן זיכה אותה בפרס האוסקר לשחקנית הטובה ביותר, זכייה שהפכה אותה בגיל 22 לשחקנית השנייה הצעירה ביותר שזוכה בפרס אחרי מרלי מטלין, ובשלל פרסים יוקרתיים נוספים כמו פרס גלובוס הזהב, פרס גילדת שחקני המסך, פרס אינדפנדנט ספיריט, פרס סטלייט ופרס באפט"א ובעוד מספר פרסי מבקרים. הסרט המבוסס על ספר בעל שם דומה של הסופר מת'יו קוויק התברר כלהיט רדום, שנחל הצלחה קופתית אחרי שהכניס מעל ל-236 מיליון דולר ובכך הרוויח פי אחד עשר מתקציבו. מאוחר יותר באותה השנה לקחה חלק ביחד עם נולן ג'רארד פאנק, במותחן הפסיכולוגי "הבית בקצה הרחוב" שלא הצליח להרשים את המבקרים אולם נחל הצלחה מסוימת בקופות כשהרוויח פי כשישה מסך הוצאותיו.
ב-19 בינואר 2013 עשתה גיחה אל מסך הטלוויזיה כשהנחתה את "סאטרדיי נייט לייב". ב-9 ביולי 2013 יצא להפצה הסרט "השטן שאת מכירה" בו שיחקה תפקיד קטן ללא טקסט בסצנות פלאשבק שצולמו כמעט כעשור לפני כן ב-2005 כשהייתה שחקנית לא מוכרת בת 15. ב-22 בנובמבר 2013 שבה לשחק את קטניס אוורדין בסרט ההמשך "משחקי הרעב: התלקחות" אשר היה להצלחה מסחרית עם הכנסות עולמיות שהסתכמו ביותר מ-865 מיליון דולר, ובכך הוכתר כסרט הרווחי ביותר בסדרה, ותפיסת המקום החמישי ברשימת הסרטים הרווחיים ביותר של שנת 2013. באנטרטיינמנט ויקלי נכתב שהיה קונצנזוס לגבי העובדה שהסרט "יותר חדור ביטחון ומלוטש" מזה שקדם לו ושהמבקרים "הופתעו שלורנס מחויבת לקטניס בדיוק כמו שהייתה [מתחייבת] לדמות סבוכה של דייוויד או. ראסל", כמו גם היו שטענו שהסרט על כל מאפייניו טוב יותר מקודמו. בהמשך השנה היא חזרה לשתף פעולה עם הבמאי או. ראסל כשגילמה אישה נוירוטית בשם רוזלין רוזנפלד הנשואה לבעל רמאי בסרט "חלום אמריקאי" המבוסס על מבצע Abscam, כשברקע השחיתות הפוליטית בניו ג'רזי של שנות ה-70. על הופעתה זכתה בפרס גלובוס הזהב לשחקנית המשנה הטובה ביותר ובפרס באפט"א באותה הקטגוריה, כמו גם במספר מועמדויות כשהבולטת מביניהן היא המועמדות בטקס פרסי האוסקר אשר הפכה אותה לשחקנית הצעירה ביותר בתולדות הטקס שקיבלה שלוש מועמדויות. בשלב זה כבר דיברו על לורנס, כשהיא בת 23, ככזו שמוכיחה עצמה כאחת השחקניות הצעירות המוכשרות ביותר בהוליווד כשביקושה בעולם גבוה.
2014–הווה
ב-23 במאי 2014 יצא לאקרנים הסרט השני מתוך שלושה בהשתתפותה בסדרת סרטי אקס-מן "אקס-מן: העתיד שהיה" בו שבה לגלם את דמותה של מיסטיק. הסרט נחל הצלחה קופתית גדולה יותר מקודמו כשהכניס מעל 747 מיליון דולר. כתב וראייטי ג'סטין צ'אנג חשב על הופעתה ש"חוץ מלזעוף, לנהום ולתת לאנשי האפקטים החזותיים לעשות את שלהם, היא עשתה מעט באופן יחסי". לקראת סוף השנה יצא סרטה של סוסנה בייר "סרינה" בכיכובה המבוסס על נובלה עם שם דומה מאת רון ראש, שם שיחקה עם בראדלי קופר זוג מצפון קרוליינה עם עסק לכריתת עצים בתקופת השפל הגדול שמתחיל לקרוס ברגע שהם מבינים שסרינה לא יכולה להיכנס להיריון בעקבות הפלה טבעית שעברה. הסרט לא רק נכשל בקופות כי אם גם נקטל על ידי מבקרים, בעוד הדעות לגבי הופעתה של לורנס היו חלוקות; בווראייטי, הגארדיאן, דיילי סטאר הבריטי, דיילי טלגרף והוליווד ריפורטר שיבחו אותה על שנתנה את "ההופעה הכי טובה שיכלה לתת כשהיא פזיזה ומלאת תשוקה וביטחון עצמי", בעוד כתב אייריש טיימס חשב שהופעתה הייתה "אומללה ממש". הפרויקט הבא של השחקנית היה הסרט האחרון בטרילוגיית משחקי הרעב "משחקי הרעב: עורבני חקיין" אשר פוצל לשני חלקים, "עורבני חקיין - חלק א'" שהופץ בנובמבר 2014 ו"עורבני חקיין - פרק הסיום" שהוקרן בהפרש של כשנה לאחר מכן בנובמבר 2015, כשבמסגרת הפסקול של החלק הראשון היא אף שרה שיר בשם "The Hanging Tree". בביקורת על הסרט האחרון בסדרה, כתבת ניו יורק טיימס ערכה השוואה בין הדרך שלה לצמרת לבין המסע של דמותה בסרט כמנהיגה מורדת כשהסבירה "לורנס מילאה בנוכחותה את הדמות באותה קלות בה נושמים, במידת מה בגלל, ובדומה לכל הכוכבים הגדולים, שהיא נראית כמי שמשחקת גרסה של העצמי 'האמיתי' שלה. שני הסרטים הכניסו יותר מ-1.4 מיליארד דולר ממכירות ברחבי העולם.
מעורבות חברתית
היא מגדירה עצמה כפמיניסטית, בעיקר בהקשר סוגיית פערי השכר בין גברים לנשים, בטענה שנשים לא צריכות לוותר על התכונות הטבעיות שלהן על מנת לדרוש את זכויותיהן וכן מתעקשת שאנשים לא צריכים להירתע ממילה ש"המשמעות שלה היא בסך הכל שוויון". היא בנוסף מקדמת דימוי גוף בריא בקרב נשים ונערות צעירות ומדברת על הצורך בשינוי התפיסה של החברה בנושא. ב-2015 היא כתבה מאמר שפורסם בניוזלטר הפמיניסטי של לינה דנהאם ברשת "Lenny Letter" בו היא ביקרה את פערי השכר בין גברים לנשים בהוליווד בהתבסס על החוויות שלה בתעשייה ובכך העלתה את הנושא לכותרות. באותה שנה היא גינתה תקרית הומופובית במדינה שלה קנטקי כשיצאה נגד פקידה שסירבה באופן עקבי לתת תעודת נישואין לזוגות חד-מיניים ואף ציינה שהיא גורמת לה "להתבייש שבאתי מקנטקי". היא הצהירה שאף על פי שגדלה בבית רפובליקני היא לא מסוגלת לתמוך במפלגה הרפובליקנית, שלדעתה לא שותפה לעמדותיה כשהיא אינה תומכת בזכויות הבסיסיות של נשים ובנישואים חד-מיניים, ומתוך כך גם התנגדה נחרצות לבחירתו של דונלד טראמפ כנשיא ארצות הברית. בינואר 2018 היא הביעה הזדהות עם מעמד האישה בחברה פעם נוספת כשהצטרפה ליוזמה של תנועת Time's Up אשר מטרתה להגן על נשים מפני הטרדות מיניות ואפליה, זאת לצד 300 נשים נוספות בהוליווד, וכן השתתפה במצעד הנשים 2018 באותו חודש.
תנועות
הקולות שמשמיעים הרקדנים באמצעות גופם הנע יוצרים את המקצב ומאפשרים לרקדנים ולהיות מתואמים עם חושים מחודדים. היצירה נוצרה לראשונה על ידי רובינס עבור להקתו בלט ארצות הברית עבור פסטיבל ספולטו באיטליה והועלתה לראשונה על הבמה בשנת 1959,
מוסדות הר"ן
המוסדות
בשנת 1998 הקים הרב וייספיש יחד עם הרב שמואל רבר ישיבה קטנה בשם "ישיבת ים התורה" בירושלים. בשנת 2014, על רקע המחלוקת בציבור הליטאי, פרש הרב רבר עם הצוות ורוב התלמידים והקים את ישיבת אוצר התורה.
יהוא
מוצא משפחתו
יש משערים כי היה צאצא של משפחת המלוכה הקיימת, משפחת עמרי; השערה זו עשויה להסביר הן את העובדה שיהוא מכונה 'בן עמרי' בכתובות של שלמנאסר השלישי מלך אשור, הן את העובדה שבעת עלייתו לשלטון חיסל יהוא את בית אחאב בלבד, ולא את כל בית המלוכה.
מרד יהוא
מרד יהוא נראה, לכאורה, כהפיכת חצר רגילה: יהוא שימש עוד בימי אחאב בשרות הממלכתי, וייתכן ששירת בחיל המשמר האישי של המלך (ואולי אף היה נוכח בעת נבואת המוות שניבא אליהו לאחאב, ביחד עם בִּדְקַר, שלישו). בעת שהחל במרד, שימש יהוא כאחד משרי הצבא של יורם וחנה עם צבא ישראל ברמות גלעד, שם נמשח למלך על ידי אחד מבני הנביאים, שליחו של אלישע הנביא, והוכרז כמלך על ידי אנשי הצבא ועל ידי רעיו שרי הצבא. יהוא מיהר ליזרעאל, שם שהה בחופשת החלמה המלך יורם שנפצע בקרב רמות גלעד נגד חזאל מלך ארם. יהוא הרג את יורם וגם את אחזיהו, מלך יהודה שבא לבקר את יורם, בן דודו. יהוא לא הסתפק בכך, והרג גם את איזבל, אמו של יורם, וכן ציווה לשרי יזרעאל להוציא להורג את כל בית אחאב, את הנאמנים והמקורבים לו.
התוצאות המדיניות של מרד יהוא
בימי בנו יהואחז הגיעה הממלכה לנקודת השפל הקשה ביותר ביחסיה עם חזאל: "כִּי לֹא הִשְׁאִיר לִיהוֹאָחָז עָם כִּי אִם חֲמִשִּׁים פָּרָשִׁים וַעֲשָׂרָה רֶכֶב וַעֲשֶׂרֶת אֲלָפִים רַגְלִי כִּי אִבְּדָם מֶלֶךְ אֲרָם וַיְשִׂמֵם כֶּעָפָר לָדֻשׁ". רק בימי יואש, נכדו של יהוא, החלה הממלכה להתאושש, ובימי בנו ירבעם השני היא הכניעה את ארם ועצמתה הגיעה לשיא חסר תקדים.
Super Bass
השיר נכלל ברשימת 500 השירים הטובים ביותר של מגזין הרולינג סטון.
היסטוריה של המטאורולוגיה
מטאורולוגיה היא מדע העוסק בחקר התופעות האטמוספיריות, בתהליכי מזג האוויר ובחיזוים. ההיסטוריה של המטאורולוגיה כוללת תגליות, המצאות ואירועים אשר השפיעו על מדע זה משחר ימי האדם ועד היום, וסייעו בהבנת אירועי מזג האוויר.
גלילאו גליליי ומורשתו
את דרכו של גלילאו המשיך תלמידו אוונג'ליסטה טוריצ'לי (1608–1647). טוריצ'לי נודע כממציא הברומטר, אותו פיתח לאחר שהמשיך בסדרת ניסויים שהחל גלילאו בטרם נפטר. גלילאו ביצע ניסוי שבו מילא מבחנה באורך של יותר מ-10 מטרים במים והציב אותה הפוכה בתוך קערה גדולה. עם הסרת הפקק הנמיך גובהו של "עמוד המים" אשר היה במבחנה. טוריצ'לי החליט לחזור על הניסוי בשינוי קל והחליף המים בכספית. בשל משקלה הרב של הכספית יכול היה טוריצ'לי להשתמש במבחנה שגודלה רק מטר. טוריצ'לי הבחין שמפלס גובה הכספית במבחנה משתנה, והסיק מכך שהאוויר שמחוץ לכלי משפיע ולוחץ על הכספית במידה משתנה, כך שניתן למדוד את לחץ האוויר על ידי מכשיר הבנוי בצורה זו. פיתוח זה היה צעד חשוב למדע המטאורולוגיה בכך שאיפשר למדוד את הלחץ האטמוספירי - נתון חשוב מאין כמוהו בהבנת אירועי מזג אוויר.
החיזויים הראשונים
בנג'מין פרנקלין, התגורר בפילדלפיה, שם פגעה סערת הוריקן בשנת 1743. הרוחות באותו יום נשבו מכיוון צפון; אולם בבוסטון, שמיקומה צפוני לפילדלפיה, היה יום בהיר, כך שהסערה נעה מדרום לצפון למרות שהרוחות נשבו מצפון לדרום. מסקנתו הייתה כי סערה מתקדמת בכיוון מסוים בלי קשר לכיוון נשיבת הרוח.
מבט לעתיד
כבר בתחילת המאה ה-20 היו ידועות לאנושות מספר לא מבוטל של משוואות שלכאורה יכלו ל"נבא" את מזג האוויר וכן חשבו שיוכלו לדעת את מזג האוויר שנים קדימה. מאוחר יותר התברר לממציאיהן כי טעו, כיוון שהאטמוספירה משתנה כל הזמן אף כתוצאה מהדברים שהאדם עושה. ככל הנראה, האנושות לעולם לא תצליח לחזות במדויק ובמספר ימים בלתי מוגבל את מזג האוויר. בהקשר זה מאוזכרת תכופות תאוריית אפקט הפרפר, כלומר כל דבר קטן כמו נפנוף בכנפיו של פרפר עשוי להיות בעל השפעה מכרעת על אירועי מזג האוויר, באופן שהוא בלתי ניתן לחיזוי מראש.
מזבח הר עיבל
מזבח הר עיבל (גם: אתר הר עיבל, האתר הפולחני בהר עיבל, או "מזבח יהושע") הוא אתר ארכאולוגי, השוכן על השלוחה הצפונית-מזרחית של הר עיבל, בגובה 785 מטר מעל פני הים (הפסגה היא בגובה כ-940 מטר מעל פני הים). האתר התגלה ונחפר במהלך סקר הר מנשה בין השנים 1982–1989 על ידי משלחת בניהולו של פרופ' אדם זרטל, שתיארך את האתר לרבע האחרון של המאה ה-13 לפנה"ס. זרטל הגיע למסקנה שהאתר הוא שריד של מזבח, וזיהה אותו עם המזבח המתואר ב, וב כחלק מרכזי ממעמד הברכה והקללה, ולכן קרא לו 'מזבח יהושע'. הדעות בקהילת הארכאולוגים חלוקות לגבי השאלה האם המבנה הוא אכן מזבח, אולם רוב החוקרים מסכימים שמדובר באתר פולחני מתקופת הברזל ה-I. בשלהי 2020 טחן קבלן של הרשות הפלסטינית חלק מחומת האתר לשימוש בסלילת כביש. בתחילת 2022 הושחת חלק מהמבנה על ידי אלמונים.
הממצא הארכאולוגי
האתר נתגלה לראשונה על ידי קבוצה בראשותו של אדם זרטל במהלך סקר ארכאולוגי שיטתי, ב-6 באפריל 1980. המשלחת הבחינה במראה בולט על ההר שהיה נראה כמתחם בעל צורה מוזרה הניכר למרחוק בשל מראהו הבהיר, וכמות אדירה של כלי חרס. החפירות באתר החלו בסתיו 1982. לאחר החפירות התברר כי המראה הבהיר נבע מ"גניזת" האתר - כיסויו כדי שלא יימצא במטרה למנוע את חילולו. לדברי זרטל זהו האתר הראשון שנמצא שכולו גנוז.
ההיפותזה של זרטל
הרב יואל בן נון כתב מאמר הלכתי בו הוא מוצא סימנים רבים נוספים שמזבח זה נבנה על פי ההלכה, ביניהם: חומה מקיפה את המזבח במקביל לקלעים שבמשכן, ה"יסוד" איננו מקיף את כל הצדדים, כבש כפול למזבח וליסוד, ריוח בין ה"יסוד" למזבח, שתי מערכות של אש, משטחים חלקים שנמצאו מסביב למזבח ושימשו אולי כבסיס לשחיטה, מתקנים שונים נוספים הצמודים למערב הכבש וגובה מוערך בכ-10 אמות.
סוגיית הר גריזים
זרטל סבר שפסוקי המקרא, המצוטטים לעיל, מתייחסים למיקומו של המזבח ולפי פרשנותו את הכתוב בהם הם דורשים שהמזבח יימצא בקו ראייה עם הר גריזים, והיות ומהמזבח לא ניתן לראות את הר גריזים, הוא טען שזיהויו הנוכחי של הר גריזים שגוי, והוא תולדה של התיישבות השומרונים שם לאחר חורבן ממלכת ישראל. לטענתו, מיקומו האמיתי של הר גריזים הוא הר כביר הנמצא מדרום מזרח להר עיבל, צפונית-מערבית לאלון מורה (בראייה מהר כביר המזבח נראה בבירור כיוון שהוא נראה על רקע קו ההר), ואילו השומרונים, שעל פי המסורת היהודית הוגלו מארצם המקורית בידי אשור, אימצו את השם "גריזים" להר הלא נכון.
אחריות מעסיק קבלן (בעל חוזה)
מאחריות אישית לאחריות שילוחית
לקראת סוף המאה ה-17 החלו מתגבשות באנגליה הדוקטרינות של אחריות האדם למעשה הזולת. עד אותה עת שרר העיקרון, כי בעוד האדם אחראי באחריות מוגברת למעשיו הוא, אין הוא אחראי למעשה הזולת. בד בבד עם הנטייה להעביר את בסיס האחריות האישית לפסים של אשמה, התפתחה נטייה הפוכה ומאזנת של הרחבת האחריות למעשה הזולת. '''בשורת תקדימים אנגליים מהמאה ה-17 נקבע שכל מעסיק אחראי למעשיו של כל אדם הפועל עבורו. עיקרון זה לא הבדיל בין עובד, מורשה או קבלן עצמאי'''. גישה רחבה זו מצאה ביטוי במספר החלטות נוספות במשך השנים.
יישום דוקטרינת סעיף 15 בפסיקה ופיתוח אלטרנטיבות לבחינתו
בבואה להתמודד עם יישום סעיף 15, בראש ובראשונה ביקשה הפסיקה לקבוע אמת-מידה להבחנה בין אחריות מעסיק בקבלנות עצמאית, לבין אחריות המעסיק ביחסי-עבודה. אולם, לשתי התופעות סממנים חיצוניים דומים, והתנאים עשויים להשתנות ולהידמות בהתאם לחוזי העבודה שקובעים הצדדים ביניהם. בתגובה לכך ניסתה הפסיקה לאתר את הגורם ה"אמיתי" המונח ביסוד אותם סממנים חיצוניים ולהשתמש בו כקנה מידה להבחנה. הפסיקה לא ביקשה עוד מבחן טכני, אלא עמידה על "מהות" היחסים.
סומאק
שימושי התבלין
בצפון אמריקה נוהגים להכין סומאק ממספר זנים של צמח האוג הנפוצים שם, וכן מכינים מפירותיו משקה אדמדם חמוץ הדומה בטעמו ללימונדה. במטבח הערבי, נהוג להוסיף את תבלין הסומאק לחומוס ולמנות סלטים המוגשות לצד המנה העיקרית, בעיקר בשילוב עם בצל, משום שהסומאק מרכך את חריפותו ומאזן את טעמו של הבצל.
ההפגנות באיראן (2017–2018)
1 בינואר 2018
עולות קריאות לשביתה כללית באיראן החל מיום שלישי בשעות הערב חלה הסלמה בעיר נג'אפבאד בעימותים בין כוחות המשטר למפגינים נהרג שוטר אחד ולפחות 3 אחרים נפצעו, באראק לפחות 12 שוטרים נפצעו בעימותים אלימים, בכמה ערים הוצתו תחנות משטרה ומרכזים של הבסיג', המחאה גם מתפשטת לארדביל וסננדג' בה חיים מיעוטים כורדים ואזרים.
4 בינואר
סוכנות הידיעות הממלכתית האיראנית דיווחה על מוקדי הפגנות תמיכה בשלטון האיראני ובהם: משהד, איספהאן, בירג'נד ואומריה. באפליקציית טלגרם המשמשת את המפגינים המתנגדים לשלטון לארגון ההפגנות, עלו קריאות ליציאה להפגנות גדולות בשעה שש בערב.
7 בינואר
שבועיים לאחר פרוץ המחאה פורסמה באתר האינטרנט של משמרות המהפכה הודעה המבשרת על השתלטות סופית של כוחות הביטחון האיראניים על גל המחאה:
יערה שחורי
ביוגרפיה
שחורי הייתה בין יוזמי ועורכי "אדומה - אנתולוגיה לשירה מעמדית" ו"לצאת - אסופת שירה נגד המלחמה בעזה". שתי האסופות יצאו במסגרת המגזין הפוליטי "אתגר", שבו שימשה חברת מערכת. שחורי אחראית על גילוי שירים גנוזים של המשוררת יונה וולך, שנמצאו במחברותיה וביומניה. השירים התפרסמו בספר "זאת היונה - השירים, המחברות הגנוזות, הראיון" אשר ערכו הלית ישורון ויאיר קדר ויצא לאור בהוצאת מודן ב-2013. בספר הופיע גם מאמר פרי עטה על אותם שירים אחרונים של וולך.
התקבלות
ספר הביכורים שלה "שנות החלב" עורר תשומת לב ביקורתית רבה וזיכה אותה בפרסים הבאים:
בנובמבר 2022 זכתה שחורי בפרס עגנון לאמנות הסיפור לשנת תשפ״ג. מנימוקי השופטים ענבל גזית, עמוס נוי ושלומית נעים נאור: ״יערה שחורי מתגלה כסופרת מרכזית, המשמיעה קולו של דור שלם. כתיבתה הבוטחת, עושרה הלשוני והיכרותה המעמיקה עם אבני היסוד של התרבות העברית והכללית ניכרות ביצירותיה השונות.... ספריה שופכים אור על חוויות יסוד ייחודיות ואנושיות המלמדת אותנו מהו להיות אדם, כאן בישראל״.
כוחות היבשה הרוסיים
צבא היבשה הרוסי קיים עוד מהמאה ה-11 והוא כיום החיל המנוסה ביותר מבין הזרועות בכוחות המזוינים של הפדרציה הרוסית לאחר שהשתתף בכל מלחמות רוסיה.
המצב הנוכחי
בכוחות היבשה של רוסיה נכללות:
טורניר הערוץ הראשון הרוסי
טורניר הסופר קאפ המאוחד
טורניר הסופר קאפ המאוחד (Объединённый суперкубок) נערך בינואר 2014 והיה טורניר כדורגל בין קבוצות כדורגל בכירות מרוסיה ואוקראינה. בטורניר השתתפו 4 קבוצות כדורגל, זוכת הסופר קאפ הרוסי והפיינליסטית וזוכת הסופר קאפ האוקראיני והפיינליסטית. הטורניר נערך באצטדיון המושבה שבפתח תקווה והשתתפו בו צסק"א מוסקבה, זניט סנקט פטרבורג, מטאליסט חרקוב ושחטאר דונצק.
עגיל (בוטניקה)
בבוטניקה, עגיל הוא אשכול של פרחים זעירים וחסרי עלי כותרת המופיע בכמה סוגים של צמחים בעלי פרחים.
פרחי העגיל מואבקים באמצעות הרוח בלבד, והם חד-מיניים - כל פרח מכיל איברי רבייה זכריים או נקביים בלבד - כשבדרך כלל כל פרחיו של צמח יחיד משתייכים לאחד המינים בלבד.
לוי (לב) ברגלסון
קורות חיים
ב-1946 התקבל למכון לכימיה ביו-אורגנית, אך לא הספיק לסיים לימודיו שם עקב מעצרו בשנת 1949 של אביו, שמאוחר יותר, בשנת 1952, היה בין הרוגי המלכות בברית המועצות ונרצח באשמת חברות ב"וועד היהודי האנטי פשיסטי". בשנת 1951 נעצר ונכלא לב ברגלסון (כבנו של "בוגד העם") יחד עם אשתו ובתו הקטנה ולאחר מכן נשלחו הוא ואשתו לגלות בסיביר (צפון קזחסטן), שם עבד ככורה פחם.
דור זליכה לוי
בבואה
(מיצב וידאו סאונד, בריכת הקשתות ברמלה, 2022) 'בבואה' היא יצירת וידאו סאונד תלויית מקום שהוצגה בברכת הקשתות ברמלה, באוצרות ד״ר סמדר שפי ובמסגרת פעילות המרכז לאמנות עכשווית ברמלה. יצירות מוסיקליות המושרות במקביל בעברית וערבית, ומתנגנות מ-8 רמקולים שנתלו מתקרת הבריכה. על הקירות מוקרנים דימויים מעוגלים שמקורם בכלים מוסיקליים עתיקים שצולמו בזמן הנגינה עליהם: עורות המתוחים על גבי תופים וכן עיטור שמקורו בפתח תיבת התהודה של כלי המיתר עוּד. ׳בבואה׳ מבוססת על שירים ערביים פופולריים, שפייטנים יהודים חיברו להם מילים בעברית, פיוטים העוסקים בהבעת אהבה לאל ובכיסופי גאולה. השירים בערבית הם שירי אהבה, המזוהים בביצועם של מוסיקאים בולטים כמו פיירוז וצבאח פח'רי. היצירה מדגישה את האקוסטיקה המיוחדת של הבריכה, ותוך כדי השייט והתנועה בחלל ניתן להאזין למקטעים שונים מתוך היצירות המוזיקליות. מנגינת השירים זהה, כך שהשמעת הפיוטים והשירים במקביל יוצרת יחסים הרמוניים מורכבים בין קולות השירה בעברית ובערבית.
החדר (סרט, 2003)
עלילה
במסיבת הפתעה לכבוד יום ההולדת של ג'וני, אחד מחבריו תופס את ליסה ומארק מתנשקים בזמן ששאר האורחים נמצאים בחוץ. ג'וני מכריז בפני האורחים כי הוא וליסה מצפים לילד, רק שאז ליסה מספרת שהיא שיקרה בקשר לכך.
כנסיית השילוש הקדוש (ניו יורק)
היסטוריה
ב-1696, המושל בנג'מין פלטשר אישר רכישת קרקע במנהטן תחתית על ידי הקהילה האנגליקנית לבנייתה של כנסייה חדשה. הקהילה קיבלה את הזיכיון מויליאם השלישי, מלך אנגליה ב-6 במאי 1697. הקרקע נמכרה תמורת סכום סמלי של השכרה, פלפל שחור מדי שנה לחובת הכתר האנגלי.
שלמה שושן
ביוגרפיה
בשנים 2001-2003 הרצה באוניברסיטת בר-אילן במחזורים הראשונים של הקורס להכשרת טוענות רבניות היה מיוזמי ודוחפי הרעיון.
כנסיית השילוש הקדוש (ניו יורק)
כנסיית השילוש הראשונה
בזמן מלחמת העצמאות של ארצות הברית, הכמורה נדרשה להיות בין הנאמנים (Loyalists) בעוד שחברי הקהילה כללו חברים בקונגרס היבשתי הראשון והקונגרס היבשתי השני.
ב-1787 נמשח הכומר פרובוסט כבישוף הראשון של הדיוקסיה של ניו יורק, שזה עתה נוצרה. ב-1789, בעקבות השבעתו בהיכל פדרל (Federal Hall), ג'ורג' וושינגטון נוכח בתפילת חג ההודיה שהונהגה בידי הכומר פרובוסט בקפלת סנט פול, קפלה של קהילת השילוש הקדוש. הוא המשיך להשתתף בתפילות, עד שבניית כנסיית השילוש השנייה הושלמה ב-1790.
פעמונים
מיזם להתקין 12 פעמונים חדשים הוצע ב-2001 אך הוקפא עקב פיגועי 11 בספטמבר, שהתרחשו קרוב לכנסייה. הרעיון זכה לאישור רק ב-2006 עם מימון מקרן החינוך של דיל פולקס. פעמונים אלה יצרו את הצלצול הראשון של 12 פעמונים בכנסייה בארצות הברית. העבודות בוצעו בידי חברת טיילורס, אייר וסמית' מ-Loughborough, אנגליה. הפעמונים הותקנו בספטמבר 2006 והם מבצעיים וניתנים לצלצול. השימוש המוגזם בצלצול הפעמונים כדי לכווננם ולהתאמן בנגינה בהם במהלך ספטמבר 2006 גרם דאגה רבה לתושבים המקומיים, חלקם היו בעלי חלונות במרחק 100 רגל (כ-30 מטר) ישירות ממגדל הפעמונים. הללו יזמו עצומה להפסקת צלצול הפעמונים בטענה שמנהטן תחתית שינתה את אופייה מאזור מסחרי לאזור מגורים.
ג'ון קמחי
ג'ון קמחי (באנגלית: Jon Kimche; 7 ביוני 1909 – 9 במרץ 1994) היה עיתונאי יהודי בריטי שסיקר את תקופת המאבק בבריטים בארץ ישראל ואת מלחמת העצמאות.
שדה נחום
היסטוריה
בשנות ה-90 החליט הקיבוץ להרחיב את היישוב על ידי הקמת שכונה קהילתית צמודה לו. ההרחבה היא יוזמה משותפת למועצה אזורית עמק המעיינות ולקיבוץ ומתוכננות להיבנות בה כ-230 יחידות משפחתיות. בשנת 2000 התחיל אכלוס שלב א‘ של השכונה. בינתיים נבנו בה כבר 46 יחידות מתוך 51 היחידות בשלב א‘.
יהושע בועז
ביוגרפיה
רבי יהושע בועז (ברוך) בן שמעון בן אברהם נולד באיטליה לרבי שמעון לבית ברוך, משפחתו גלתה לאיטליה בגירוש ספרד. שנת לידתו אינה ידועה, יש שהעריכו שנולד בשנת רע"ח-רע"ט (1518) לערך, יש שכתבו שנולד בשנת רל"ב, ויש מהחוקרים האחרונים שהסיקו כי נולד בסביבות שנת ר"ס. מגיל 23 עד גיל 36 חיבר את חיבוריו "מסורת התלמוד" (שנים רבות לאחר מכן שונה שמו ל"מסורת הש"ס", בהשפעת הצנזורה), "תורה אור" ו"עין משפט", בנוסף הוא זה שציין בתוס' את כל הפניות הדפים. חיבורים אלו מלמדים על בקיאותו העצומה בתורה. הוא נפטר בשנת שט"ו-1555. חיבוריו של ר' יהושע בועז על הש"ס הוכנסו להדפסת התלמוד משנים ש"ו-שי"א, 1546–1551, על ידי המדפיס הנוצרי מארקו אנטוניו יושטיניאן כדי להוסיף "תועלת" למהדורתו השנייה של ש"ס ונציה של דניאל בומברג.
פסיקה
"פאה נכרית... משמע להדיא (=במפורש) שמותרות בנות ישראל להתקשט בהן, ד'שיער באשה ערוה' דקאמר (=שנאמר) לא הוי (=אינו) אלא בשיער הדבוק לבשרה ממש ונראה גם בשרה עם השיער, אבל שיער המכסה שערה אין כאן משום 'שיער באשה ערוה' וגם לא משום 'פרועת ראש'. ונראה דלא שנא (=שאין הבדל בין) שערות דידה לא שנא (=לבין) שערות של חברתה, כל עוד דעבידי (=שמטרתן) לכיסוי השיער והן תלושות, אף על פי דקישוט הוא לה כדי שתראה בעלת שיער, אין בכך כלום (=אין בכך איסור) ושפיר דמי (=ומותר)".
חיבוריו
בתלמוד:
רשת בתי המדרש
רקע
לאחר כשנה וחצי כבר היו חברים ברשת 11 ארגונים, וכיום מספר בתי המדרש החברים ברשת מתקרב ל-30.
מוזיאון גוגנהיים בילבאו
מוזיאון גוגנהיים בילבאו (ספרדית: Museo Guggenheim Bilbao) הוא מוזיאון לאמנות מודרנית בבילבאו שבספרד.
מוזיאון גוגנהיים אבו דאבי
האדריכל פרנק גרי מתכנן גם את השלוחה החדשה של מוזיאון גוגנהיים לאמנות מודרנית ועכשווית באבו דאבי שבאמירויות המפרץ הפרסי. גוגנהיים החדש של אבו דאבי ישכון במרכז התרבותי של האי סעדיאת. על פי התכנון, מדובר בגדולה מבין כל השלוחות הקיימות ברחבי העולם. עבודות הבנייה אמורות להסתיים בשנת 2017, ובמוזיאון יוצגו אוספים קבועים של אמנות מודרנית לצד תערוכות מתחלפות מאוסף קרן גוגנהיים העולמית.
פרופייט דוראן
יצחק בן משה הלוי (כאשר נאלץ להמיר דתו באונס, הוצמד לו שם נוצרי - פְּרוֹפִייַט דּוּרַאן; מכונה גם האפודי על שם חיבורו, שמהווה ראשי תיבות של שמו אני פרופייט דוראן), היה חכם יהודי, רופא ופילוסוף. חי בין השנים 1350–1415. עיקר פועלו היה בעיסוק בדקדוק ובפולמוס עם הנוצרים.
דלקת כבד
הפטיטיס C
הפטיטיס C הוא נגיף RNA השייך למשפחת נגיפי הפלבי. הוא מועבר דרך נוזלי הגוף – בעיקר דרך הדם, וכן מהאם לעובר (העברה אנכית). לא קיים חיסון מפני המחלה, אך קיימים מספר טיפולים שעוזרים בהשמדת הנגיף.
הפטיטיס שנגרם על ידי תרופות
רעלים וחומרים אחרים שעלולים לגרום להפטיטיס:
איי המלכה אליזבת
גאוגרפיה
הארכיפלג מחולק לאזורים כדלהלן:
מנהל
עד 1999 איי המלכה אליזבת' היו חלק ממחוז באפין בטריטוריות הצפון מערביות. עם הקמתה של טריטוריית נונאווט ב-1999 כל האזורים בארכיפלג שממזרח לקו אורך 110 מערב (110th meridian west) הפכו להיות חלק ממחוז קיקיקטלוק (Qikiqtaaluk Region) בטריטוריה החדשה, אזורים אלו היוו את חלקו הגדול של הארכיפלג. כל שאר האזורים נשארו בטריטוריות הצפון מערביות. האיים המרכזיים שנותרו במלואם בטריטוריות הצפון מערביות הם: אי הנסיך פטריק, אגלינטון ואמרלד. האיים מלוויל, המלך מקנזי ובורדן חולקו בין שתי הטריטוריות.
אל
אטימולוגיה
הוגי דעות יהודיים כמהר"ל מפראג טענו כי השם "אל" בא לבטא את עוצמת הבורא, בדומה לשמו של בעל החיים "אַיִל" המסמל עוצמה, וכפי שעולה מביטויים מקראיים כגון "אֱיָלוּתִי" ('כוחי') ו"אֵילֵי הָאָרֶץ" ('שליטי הארץ') ומן השימוש המקראי בביטוי 'אלהים' בהתייחס לדיינים בשר ודם.
אמונה באל אחד
אצל המאמינים באל אחד האל הוא בדרך כלל בורא העולם והמנהיג אותו. שלוש הדתות המונותאיסטיות העיקריות הן היהדות, הנצרות והאסלאם. גם בפילוסופיה היוונית יש זרמים שהאמינו באלוהים כסיבה ראשונה לעולם.
יעקב אריאל
רבנות
בשנת ה'תש"ן (1990) נבחר הרב אריאל כרב העיר רמת גן, בתמיכתו של הרב אברהם שפירא. הוא כיהן בתפקיד זה עד הגיעו לגיל 80 (שבו רב עיר נדרש לפרוש לפנסיה), בסוף אוקטובר 2017.
פעילות נוספת
הרב אריאל הוא חבר המועצה הארצית וההנהלה הארצית של "בני עקיבא" וחבר באיחוד הרבנים למען ארץ ישראל מאז הקמתו.
משמש כפוסק הראשי של ארגון בקדושה - מרכז העצמה לחיי משפחה.
פרומתאוס
מיתולוגיה
פרומתאוס היה בנם של יַאפֶּטוֹס וקלימנה, אחיהם של אֶפּימֵתֶאוּס ("המבין לאחר מעשה"), אַטְלַס ומֶנוֹיְטִיוֹס, כולם משתייכים לקבוצת הטיטאנים. פרומתאוס הוא אביו של דוּקָלִיוֹן (להבדיל מִדוּקָלִיוֹן בנו של מִינוֹס). בעת מלחמת האלים האולימפיים בטיטאנים (הדור שקדם לאלים האולימפיים) לא ניצבו פרומתאוס ואחיו אפימתאוס לצד שאר הטיטאנים. פרומתאוס אף יעץ לאחיו הטיטאנים שלא להצטרף למלחמה. לאחר ניצחון האלים במלחמה, ביקש זאוס מפרומתאוס ומאפימתאוס לאכלס את העולם תחת מרותו, והעניק להם מתנות רבות למטרה זו: פרווה, טלפיים, כנפיים, מהירות ועוד. אפימתאוס השכיל לברוא בידיו המגושמות רק חיות. פרומתאוס עמל זמן רב, ולש מאדמה וממים יצור בדמות האלים - האדם. עד שסיים פרומתאוס את יצירת האדם, חילק אפימתאוס בפזיזותו את כל המתנות שקבל מזאוס. פרומתאוס רצה להגן על האדם חסר-הישע, ולכן העניק לו את האש. במקורות מוקדמים יותר מסופר כי פרומתאוס ואפימתאוס נצטוו לחלק מתנות ליצורים שנבראו קודם לכן. לפי גרסה זו, חילק אפימתאוס את המתנות בעצמו, ולאחר שראה פרומתאוס שלאדם לא נותר דבר, הוא העניק לאדם את האש.
פיירו קפוצ'ילי
פיירו קפוצ'ילי (איטלקית: Piero Cappuccilli; 9 בנובמבר 1929 - 12 ביולי 2005) היה זמר בריטון איטלקי, מגדולי זמרי האופרה האיטלקיים במחצית השנייה של המאה העשרים. מזוהה בעיקר עם תפקידי ורדי (במיוחד מקבת וסימון בוקנגרה). נודע, בין השאר, בזכות שליטתו בתהליך הנשימה, יכולת שאפשרה לו לשיר משפטים ארוכים בנשימה אחת.
פיירו קפוצ'ילי הרבה להקליט. הוא הקליט פעמיים את "לה טראוויאטה", ראשית עם מריה קאלאס ב-1959 ולאחר מכן עם בוורלי סילס ב-1970. בין שאר הקלטותיו הראויות לציון: "ריגולטו", לצד אילאנה קוטרובאס ופלאסידו דומינגו תחת שרביטו של קרלו מריה ג'וליני, "מקבת" מאת ורדי, לצדה של שרלי ורט, וסימון בוקנגרה, לצדם של מירלה פרני וניקולאי גיאורוב, תחת שרביטו של קלאודיו אבאדו.
מוריס אברבנאל
צרפת (1933-1934)
בפריז עבד אברבנאל עם ברונו ולטר. ולטר היה ידידו של גוסטב מאהלר ונחשב לסמכות בנושא המוזיקה שלו. ולטר המליץ על אברבנאל כמנצח אורח באופרה של פריז, שם הרכיב את צוות הזמרים, ערך חזרות והעלה על הבימה בניצוחו את דון ג'ובאני של מוצרט. ניתנה לו גם ההזדמנות לנצח על התזמורת הסימפונית של פריז, שמנצחה הקבוע היה פייר מונטה.
חוסה מיגל קוברו
קריירה
קוברו שיחק בנבחרת קוסטה ריקה עד גיל 20 והשתתף בגביע העולם בכדורגל עד גיל 20 2007. הוא זומן לראשונה לנבחרת באוגוסט 2010. הוא שיחק בקופה אמריקה 2011 ובגביע הזהב 2011 וזומן לסגל הנבחרת לקראת מונדיאל 2014.
יוסף רוזין
אישיותו
הרוגצ'ובר לא הסתפר, והיו ספקולציות שונות אודות מנהג משונה זה. שמועה אחת אומרת כי הוא ראה בתספורת בזבוז זמן - ביטול תורה, אחרים אמרו כי קיבל על עצמו נזירות מגיל צעיר. וסיבה אחרת, פרוזאית יותר, היא שבשל מחלת עור שהייתה בראשו הוא לא יכול היה להסתפר.
נטייתו לרמב"ם
הרוגצ'ובר נטה לשיטתו של הרמב"ם. הוא אהב את ספרו משנה תורה, והשתמש אף בספרו הפילוסופי מורה נבוכים כדי לפסוק הלכה. הוא חש כלפי הרמב"ם קרבה אישית, ומסופר כי בכל בוקר ובכל ערב הוא אמר "בוקר טוב רבי" ו"ערב טוב רבי", כשכוונתו היא לרמב"ם. כך גם פעם אחת כאשר מצא את אשר חיפש זמן רב בספרו של הרמב"ם, אמר בשמחה כלפי הרמב"ם "שתחיה עד מאה ועשרים שנה...".
קרקור בטן
הסיבה לקרקור בטן
גורם נוסף שיכול להאיץ את קולות הקרקור, גם כאשר אין תחושת רעב, הוא מזונות שאינם מתפרקים היטב בקיבה. הקולות נלווים בדרך כלל לפירוק חלקי של המזון. קרקור בטן מהווה חלק מפעילות תקינה של מערכת העיכול, אולם עודף קרקורים או חוסר בהם, שמתלווים להם סימפטומים נוספים, יכולים להצביע על בעיה במערכת העיכול.
פגם גנטי
אפידמיולוגיה
ישנן מחלות גנטיות בעלות תפוצה רחבה במיוחד בקרב אוכלוסיות מסוימות. מחלת טאי-זקס, למשל, נפוצה בקרב יהודים אשכנזים בשיעור ניכר פי כמה מאשר תפוצתה בקרב האוכלוסייה הכללית; 1 מכל 27 יהודים אשכנזים בארצות הברית נושא את הגן הפגום, לעומת 1 מתוך 200 בקרב האוכלוסייה הכללית.
ריפוי גנטי
השיטה נמצאת בחיתוליה, וכמה מכשולים עיקריים עומדים בפניה:
אוקטוברפסט
הפסטיבל נערך באתר הנקרא תרזיינוויזֶה (Theresienwiese, "שדה תרזה") ובקיצור: "ד'וויזן" (d’ Wiesn). הוא נפתח בהכרזה של ראש עיריית מינכן המחזיק בידו כוס בירה ואומר: ("הבירה נמזגה מחבית" בשפה הבווארית).
עגיל
בעת החדשה
שאול טשרניחובסקי, שבילדותו תלו הוריו עגיל על אוזנו, סגולה לאריכות ימים, סיפר: "ראיתי אך גברים מעטים בין הגויים, ובין היהודים עוד פחות מזה, יוצאים בעגיל. הגבר לא קיבל מעולם עגיל בשתי אוזניו".
Kanal 5 (שוודיה)
שנים ראשונות
השנים הראשונות של הערוץ היו קשות. הוא לא הצליח להתחרות בערוצים האחרים. במהלך שנות ה-90 הוא אף מכר חלקים מתוכניות על מנת להרוויח כסף. מלבד זאת, הערוץ החל לשדר תוכן שנרכש לשידור מידי ערוצים אחרים, דוגמת אופרת הסבון האמריקאית "גלמור", שהפכה להצלחה הראשונה של הערוץ.
העשור השני של המאה ה-21
ערוץ 5 נחשב למקום העבודה הטוב ביותר בשוודיה על פי חברת הפנסיה Alecta ועל פי השבועון Vecans Affärer. ב-17 ביוני 2010 הוענק לערוץ אישור להשיק ערוץ HD ברשת הקרקעית, שעלה לאוויר ב-1 בפברואר 2011.
ויזר
היווסדות והוצאת אלבום הבכורה (1986 - 1995)
אחרי תקופת הופעות הוחתמה על חוזה עם חברת DGC השייכת לדייוויד גפן. האלבום הראשון של הלהקה הופק בשנת 1994 על ידי ריק אוקאסק, סולן להקת "The Cars", שהשכיל לשלב בין המתיקות המלודית של השירים של קואומו לבין הדיסטורשן הכבד שכיסה אותם. האלבום, שנקרא Weezer, זכה להצלחה רבה בזכות סינגלים כמו "Undone", "באדי הולי" ו- "Say It Ain't So". ההצלחה של השירים הייתה קשורה גם לקליפים שיצר במאי הקליפים ספייק ג'ונז. הקליפ לשיר "באדי הולי", בו משולבת הלהקה בתוך סצינות מסדרת הרטרו "ימים מאושרים", זכה בשנת 1995 בפרס בטקס MTV בקטגוריית הקליפ האלטרנטיבי הטוב של השנה ופריצת הדרך הגדולה של השנה. האלבום הגיע באותה שנה למקום ה-16 במצעד האלבומים של המגזין בילבורד והפך את הלהקה לסיפור הצלחה.
לקיחת פסק זמן (1997 - 2000)
ריברס קואומו, פאט וילסון וברייאן בל חזרו לבסוף ללוס אנג'לס והחלו לעבוד על אלבומם הבא. מאט שארפ לא חזר ללהקה ולבסוף הוא עזב את הלהקה באופן רשמי באפריל 1998. הלהקה החליטה לצרף את מייקל וולש ללהקה במקומו של שארפ. ויזר המשיכה לבצע חזרות ולהפיק דמואים עד סתיו 1998. תיסכול ומחלוקות יצירתיות בין חברי הלהקה הובילו לירידה בכמות החזרות של הלהקה. בסוף סתיו 1998 הלהקה לקחה פסק זמן נוסף.
באותה תקופה האלבום השני של הלהקה צבר קהל מעריצים גדול בניגוד לביקורות הראשונות כאשר יצא.
צבירת פופולריות מחודשת (2000 – 2001)
בקיץ 2000 הלהקה (אשר כעת הייתה מורכבת מריברס קואומו, מייקי וולש, פאט וילסון ובריאן בל) החל להופיע בסיבוב הופעות מחודש. במהלך סיבוב ההופעות הלהקה ניגנה 13 שירים חדשים. כאשר 13 השירים הללו לא הופיעו באלבום הבא של הלהקה, המעריצים פתחו עצומה בדרישה שהלהקה תוציא גרסאות אולפן לשירים הללו.
פקודת הקרקעות (רכישה לצורכי ציבור)
פקודת הקרקעות (רכישה לצורכי ציבור) 1943 היא פקודה (דהיינו חיקוק של המחוקק המנדטורי, אשר נקלט במשפט הישראלי כבעל מעמד שווה לחוקי הכנסת) המסמיכה את שר האוצר להפקיע מקרקעין אם הם נחוצים לצורכי ציבור בלבד.
המוטואים הלא-רשמיים של פולין
לרפובליקה הפולנית אין מוטו מדינתי רשמי, כלומר, מוטו הקבוע מתוקף חוק.
רפאל קלצ'קין
ביוגרפיה
בשנת 1979 שיחק בתפקיד אורח בסרטו של זאב רווח, "לא לעלות יותר"
סול (מטבע)
היסטוריה
המטבע הוכנס לשימוש ב-1 ביולי 1991 (לפי חוק מספר 25295) והחליף את האינטי בשיעור של: 1 נואבו סול = 1,000,000 אינטיס. עד כה הסול החדש שומר על אינפלציה נמוכה של 1.5%.
מטבעות כסף
בכל המטבעות מופיע סמל פרו ומסביבו טקסט בספרדית: "Banco Central de Reserva del Perú" - הבנק המרכזי של פרו.
אמנת גביזון-מדן
עקרונות יסוד
כאמור, מתוקף ההנחות בדבר היותה של מדינת ישראל מדינה יהודית ודמוקרטית, האמנה דנה בתחומי הפרהסיה המשותפת לגווני החברה היהודית בישראל. האמנה, על פי המחברים, שוללת כפייה והכרעות חד-צדדיות בנושאים אלו, הן פוליטיות והן משפטיות, ומאמינה שדרך ההידברות וההסכמיות היא הטובה ביותר להכריע בסוגיות יסוד. מתוך כך, קוראים מחברי האמנה לציבור הרחב ולמנהיגיו ללמוד את האמנה ולאמץ אותה.
פדריקו גראווינה
ביוגרפיה
לאחר הסכם השלום מונה גראווינה לשגריר ספרד בצרפת בתנאי אחד אם תפרוץ שוב מלחמה הוא חוזר מיד לצי. גראווינה השתתף בהכתרתו של נפוליאון לקיסר, והיה ביחסים טובים עם האדמירלים הצרפתיים אולם כאשר חתמו צרפת וספרד הסכם והכריזו מלחמה על בריטניה חזר לצי ומונה למפקדו. הוא פיקד על הכוחות הספרדיים בקרב כף פיניסטרה, לאחר הקרב השתבשו תוכניותיו של נפוליאון לכבוש את האיים הבריטיים והאדמירל הצרפתי וילנב שפיתח לעצמו פרנויה מנלסון מאז קרב הנילוס נאלץ לסגת לקדיס שם המתין בעוד הספינות הבריטיות המתינו גם הן. גראווינה ומפקדים ספרדיים נוספים טענו שיש לצאת ולתקוף בעוד שהאדמירלים הצרפתיים חששו בסופו של דבר כאשר שמע וילנב שנפוליאון שלח אדמירל אחר להחליף אותו הורה בלית בררה וילנב לצי המאוחד לצאת מקדיס שם המתינו הבריטיים תחת פיקודו של נלסון והתחולל קרב טרפלגר.
גברעם
היסטוריה
בט"ו באלול תש"ב, 28 באוגוסט 1942, עלתה קבוצת חלוץ של הגרעין לנקודת ההתיישבות הראשונה של הקיבוץ על גבעה מערבית למקום הקיבוץ הנוכחי. המטרה הייתה לקבוע חזקה על כ-3600 דונם של אדמות הקרן הקיימת שנרכשו בסביבות הכפר סימסים שהיו מפוזרות במעל מאה חלקות קטנות. חלקות אלו כללו פרדס על כ-80 דונם שהיה כקילומטר צפונית לנקודת ההתיישבות ובו היה באר מים ששימש את הקיבוץ. בנקודה הזמנית שאוישה בתחילה בידי כ-30 איש, נבנו צריפים ששימשו לחדר אוכל, מכבסה, מרפאה, רפת ואורווה, וכן אוהלים למגורים. באוקטובר 1942 נפצעו שניים מחברי הקיבוץ כשהטרקטור שלהם עלה על מוקש ישן. רוב חברי הקבוצה המשיכו להתגורר ליד כפר סבא. בשנת 1945 עבר הקיבוץ למקום הקבע.
Shake the Spirit
האלבום הגיע למקום ה-68 במצעד הבילבורד 200.
רקע והפקה
האלבום זכה לביקורות ושבחים, וציונו במטקריטיק הסתכם ב-74 מתוך 100.
כת
לגיטימציה של כתות
כתות רבות הואשמו גם בשימוש בשיטות לא אתיות של שכנוע ושליטה, כמו בידוד ממשפחה או מחברים ותיקים; הפעלת לחץ חברתי לקונפורמיות למצוות הכת; ניהול דקדקני של אופן החיים, מילוי המצוות ואורח החיים של החברים בכת; דיכוי הטעם האישי והחשיבה הביקורתית; קידום של תלות בקבוצה וחשש מעזיבתה; הצגת העולם החיצוני כשלילי, מנוער מערכים חיוביים, לא מוסרי ובזוי בהשוואה לטוהר המלווה את חייו של חבר נאמן בכת; הצגת עצם ההיחשפות לעולם שמחוץ לכת כסכנה או כדבר המחליש את החבר בכת, ותביעה לבצע במשנה מרץ טקסים של 'התחזקות' אחרי מפגש עם העולם החיצון; הבניית שפה הרמטית וסודית ושימוש בשפה ובמונחים המוכרים רק לחברי הכת; שימוש באופני חשיבה, בסיסמאות ובקודים ייחודיים של פירוש המציאות, כדי להבנות תפיסה שונה של המציאות; העצמת כוחו של מנהיג הקבוצה כמקור היחיד ל'אמת' או לידיעה תקפה ולגיטימית של המציאות; וכן הלאה.
כתות בישראל
עד לראשית שנת 2010 תופעת הכתות נדונה מעט בשיח הציבורי בישראל. בעקבות המבצע נגד פעילות הכת של גואל רצון, הוקם צוות במשרד הרווחה והשירותים החברתיים שמטרתו הייתה לחקור את תופעת הכתות בישראל ולבחון דרכים לסייע לנפגעות ונפגעי כתות.
נכון להיום, כתות בישראל הן תופעה חוקית, עקב חוסר ההגדרה האחידה לכת, ומכיוון שהגבלת כתות יכולה להיחשב כפגיעה בחופש הפולחן ובחופש הדת בישראל. עם זאת, במדינת ישראל היו מקרים של פירוק של כתות על ידי הרשויות, עקב פעילות פלילית בתוכן (סחר בנשים, התעללות מינית, פדופיליה, החזקה בתנאי עבדות, הונאות מס, חיתון קטינות, ועוד).
הקורבנות בכת
הסמכות והאחריות ההורית במשפחה, נעדרות כמעט לחלוטין בכת, בכדי לאפשר למנהיג/ה שליטה מוחלטת בכל שכבות הקבוצה.
בקולנוע ובספרות
על אותה כת בטקסס, הופקה סדרה תיעודית בשם "נופת צופים: מתפללים ושותקים", הבוחנת את עלייתו של וורן ג'פס ב-FLDS ואת פשעיו, בליווי עדויות של שורדות ושורדים.
ב-1988 יצא לאקרנים מיסיסיפי בוערת, סרט מתח מבוסס אירועים אמיתיים, על רצח גזעני בעיירה קטנה במיסיסיפי. המעורבים ברצח היו שוטרים וחברים בכת הקו קלוקס קלאן.
המשלחת האבודה של פרנקלין
חיפושים אחר אונייה טרופה (1993-1992)
בשנת 1992 ארגן הביוגרף של פרנקין, דייוויד ק. וודמן, בעזרת המומחה למגנטומטר בראד נלסון, את "Project Ootjoolik" לחיפוש האונייה הטרופה, שנמצאת, לדברי האינואיטים, סמוך לחצי האי אדלייד. הם גייסו לעזרתם את מועצת המחקר הלאומית של קנדה ומטוס סיור של הצבא הקנדי, ומצוידים במגנטומטר רגיש, יצאו לסקור שטח חיפושים רחב ידיים ממערב לגרנט פוינט, מגובה 60 מטר. יותר מ-60 מטרות מגנטיות חזקות זוהו, וחמש מהן נחשבו לבעלות מאפיינים תואמים במיוחד לאלה שיש לצפות להם באוניות של פרנקלין.
דוד קריבושי
דוד קרִיבוּשֵי (נולד ב-1 ביולי 1944) הוא מלחין, מנצח ומעבד מוזיקלי ישראלי, מהבולטים בתחום המוזיקה הקלה ומוזיקת הג'אז בישראל.
ביוגרפיה
ב-1971 ניגן בפסנתר והשתתף בעיבודי מיתרים לשירי האלבום "בדשא אצל אביגדור". עוד באותה שנה הלחין ועיבד את "לא יודעים" לאלבום הבכורה של אושיק לוי "קצת שקט", הלחין (עם מוטי המר) ועיבד את השיר הראשון של גלי עטרי "יש לך שמש", הלחין לעדנה גורן את "כל מה שהיא רוצה", הלחין ועיבד את פסקול הסרט "חצי חצי" של בועז דוידזון, ועיבד 2 שירים לפסטיבל הזמר והפזמון תשל"א: "לא נדע הלילה" בביצוע "הדודאים" (שהגיע למקום ה-3 בתחרות), ו"כשאהיה זקן" בביצוע שולה חן ובני אמדורסקי. לאחר כך נסע שוב לארצות הברית ועבד שם כמנהל מוזיקלי של הצגה בבימוי יונתן כרמון, "To Live Another Summer" שעלתה על במות ברודוויי. הוא התגורר שם שמונה שנים ופעל כמנהל המוזיקלי של הצגות בברודוויי. ב-1978 שב לישראל, והחל לשתף פעולה עם יוסי בנאי מאז ובמשך 15 שנים בהפסקות שנקטעו לעבודות מוזיקליות אחרות שלו. בהצגה "אני וסימון ומואיז הקטן" שימש מנהל מוזיקלי ואף הלחין בה שני שירים, ולאחר מכן יצרו שניהם מופע מוזיקלי בשם "כמו ציפורים" אשר היה מבוסס על חיי הצוענים. בשנים הבאות עבד עם בנאי בהצגה "שיכור ולא מיין" כמעבד ומלחין.
לוסיו
תארים
עם באיירן מינכן:
שלום פוסטולסקי
ביוגרפיה
פוסטולסקי נולד בשנת 1893 בשדליץ שבפולין הרוסית, בנם של גליקה ואייזיק פוסטולסקי, מחסידי גור. כילד עברה המשפחה להתגורר באחוזתו הכפרית של סבו מצד אביו בסביבות ורשה, ולאחר מכן עברה לראדזמין. הוא קיבל חינוך תורני קפדני, ולצד זאת פיתח חיבה לחקלאות ולמוזיקה. כשבגר נסע לוורשה, בניגוד לדעת אביו, כדי ללמוד מוזיקה ופיתוח קול בקונסרבטוריון. במקביל התפרנס מכתיבת טורים ונובלות בעיתונות היומית היידית. הצטרף לתנועת החלוץ ושימש כעוזר למדריך החקלאי בחוות ההכשרה בגרוכוב, וב-1920, עוד בטרם סיים את לימודיו, עלה לארץ ישראל.
דודי טויטו
דודי טויטו (נולד ב-6 בפברואר 1994 בבאר שבע) הוא כדורגלן ישראלי המשחק בעמדת המגן השמאלי בעירוני קריית שמונה.
קריירת משחק
לקראת עונת 2015/2016 הושאל למכבי פתח תקווה על מנת לצבור דקות משחק. הוא השתלב היטב תחת המאמן רן בן שמעון, וב-29 באוגוסט 2015, במסגרת המחזור השני מול הפועל חיפה, כבש את שער הבכורה שלו בליגת העל, כאשר קבוצתו ניצחה 0–3 באצטדיון סמי עופר. תחת בן שמעון צבר טויטו 15 הופעות ליגה, ואף זכה לחמש הופעות במדי הנבחרת הצעירה תחת אריק בנדו, אלא שהתפטרותו של בן שמעון ומינויו של דני גולן ב-1 במרץ 2016 הביאה לירידה במעמדו והוא לא שותף עוד באותה העונה.
כללי מלאכת יום טוב
צורך יום טוב
אחד הכללים המרכזיים בהיתר עשיית מלאכות ביום טוב הוא, שכל המלאכות שהותרו ביום טוב הותרו לצורך יום טוב בלבד, אבל לצורך יום חול אסור מהתורה לעשות מלאכה ביום טוב.
דוגמאות
תבשיל שבושל עבור יום טוב, שידוע שיש תועלת שתהיינה בו עוד חתיכות בשר או דגים שתשבחנה את טעמו, גם לאחר שהונח על האש מותר להוסיף בו עוד חתיכות. ואף שעיקר כוונתו כדי לאכול אותן בחול, מותר להוסיפן, מפני שבפועל הוא רוצה גם בהשבחת התבשיל לסעודת יום טוב.
שווה לכל נפש
משמעות הכלל 'שווה לכל נפש' היא צמצום היתר עשיית מלאכת אוכל נפש למלאכה שדרך רוב העולם לעשותה למטרת אוכל נפש, ולא רק מפונקים או חולים. המקור לדין זה בפסוק:, המתנה את היתר מלאכת אוכל נפש בכך שמלאכה זו נעשית 'לכל נפש' ולא למיעוט בני האדם. בפועל, גם מלאכות שרוב בני האדם אינם רגילים לעשות עבור עצמם מותרות, כאשר האמדן הוא שאם היה באפשרות רוב העולם לעשותן, היו אכן עושים אותן. לפיכך שחיטת צבי הותרה, וכן שימוש בתבלינים יקרים לבישול, וכדומה. ומאידך הנחת בשמים על גחלים בשביל לבשם את הבית או את הבגדים אסורה, שכיוון שאף אם הייתה אפשרות לרוב האנשים לבשם כך את ביתם לא היו עושים מלאכה זו, הרי שהיא מלאכה שאינה שווה לכל נפש, והעושה אותה עובר בשני איסורי תורה: 1. מלאכת מבעיר- שכאשר הוא מניח את הבשמים הוא מבעיר את הגחלים. 2. מלאכת מכבה- שבתחילת הנחת הבשמים על הגחלים הוא מכבה את האש.
מלאכת נכרים ובעלי חיים
המלאכות שהותרו ביום טוב, הותרו לצורך מצוות השמחה ביום טוב, לפיכך מותר לבשל עבור יהודים, הואיל ומצווה עליהם לשמוח ביום טוב, אך לא עבור נכרים או בעלי חיים שאין להם מצווה לשמוח בו. שנאמר:, דרשו חכמים: 'לכם' ולא לנכרים, 'לכם' ולא לבעלי חיים. לפיכך אמרו חכמים: מותר להזמין נכרים לסעודת שבת, כי אין חשש שיבשל עבורם, שאין מבשלים בשבת. אבל אסור להזמין נכרים לסעודת יום טוב, שמא יבשל עבורם.
הלכה למעשה
קיימת מחלוקת בראשונים האם הלכה כדעת רבי יהודה או כחכמים. ודעת רוב הפוסקים היא שהלכה כרבי יהודה שמלאכת מכשירי אוכל נפש מותרת (בתנאים האמורים), אולם חכמים לא התירו זאת בפומבי, מחשש שהתנאים לעשיית המלאכה לא יתקיימו, כגון שאפשר היה לעשותה מערב יום טוב, ויעבור באיסור תורה. אומנם מי שלמד את ההלכה כסדר רשאי להתיר לעצמו, כי אין חשש. במקרים חריגים ונחוצים התירו חכמים מכשירי אוכל נפש.
נבחרת תוניסיה בכדורגל
שנים ראשונות
תוניסיה השתתפה לראשונה במוקדמות גביע אפריקה לאומות 1962. תוניסיה עברה את הסיבוב הראשון בטורניר המוקדמות בעקבות פרישתה של מרוקו. בסיבוב השני הפסידה תוניסיה בניגריה 2-1. במשחק הגומלין בתוניסיה, בעקבות שער שוויון 2-2 שהבקיעה תוניסיה בדקה ה-65, ירדו שחקניה של ניגריה במחאה מהמגרש ובעקבות צעד זה ניתן לתוניסיה ניצחון טכני 0-2 בעקבותיו העפילה לראשונה לטורניר הגמר. בטורניר הגמר הובילה תוניסיה 0-2 על אתיופיה המארחת בחצי הגמר, אך הפסידה בסופו של דבר 4-2. תוניסיה ניצחה את אוגנדה 0-3 במשחק על המקום השלישי.
מונדיאל 2006
תוניסיה העפילה למונדיאל 2006 בפעם השלישית ברציפות. בשלב הבתים היא סיימה בתיקו 2-2 עם ערב הסעודית בעקבות שער שוויון שהבקיעה 2 דקות בתוך תוספת הזמן. בהמשך הפסידה תוניסיה 3-1 לספרד, לאחר שהוליכה 0-1 לאורך פרק זמן ניכר במהלך המשחק. תוניסיה סיימה את משחקיה בהפסד 1-0 לאוקראינה ובכך רשמה משחק 11 רצוף ללא ניצחון במסגרת המונדיאל. תוניסיה סיימה במקום השלישי בבית.
מסאלה דוסה
מסאלה דוסה (בהינדי: मसाला दोसा; באנגלית: Masala Dosa) היא חביתית דקה שעשויה מאורז וקטניות ונפוצה בדרום הודו ובמדינות תת-היבשת ההודית.
דובר (מקצוע)
בעשורים האחרונים התפתח מקצוע היחצ"נות (יחסי ציבור), ולפעמים גם יחצ"נים משמשים דוברים. אבל מבחינה מקצועית יש להבחין בין השניים. היחצ"ן עוסק בייזום פעילות מגוונת, שאינה בהכרח תקשורתית (אם כי חלק ניכר בה הוא תקשורתי), בעוד הדובר מתרכז בעבודה מול התקשורת. כמו כן, היחצ"ן הוא בדרך כלל איש חיצוני, בעוד הדובר הוא חלק מהגוף שאותו הוא מייצג.
משה כהן (זמר)
משה כהן (נולד ב-16 בינואר 1973) הוא זמר ושחקן ישראלי ששר בסגנון ים-תיכוני ומזרחי. שיחק בסרטים "מבט כואב", "מבט כואב 2" ו"חבר ואח".